《赠吴氏甥二首》
宋代·袁燮

农夫力耕耘，岁功必倍疏。
吾儒用心苦，学业亦有秋。
圣贤有遗用，好古敏以求。
韦编至三绝，发愤穷深幽。
寝食俱相忘，此志何时休。
矧今后生辈，未脱童草俦，
刻苦犹不足，讵可思悠悠。
而母早孀居，其穷未易瘳。
殷勤抚二子，不暇为身谋。
杂然万马群，望尔为骅骝。
翕如众乐奏，望尔为天球。
勿云年尚幼，岁月如川流。
及今不加鞭，壮大徒包羞。
轻璧惜寸阴，前哲勤进修。
勉尔务谨重，戒尔无轻浮。
人百已千之，庶解而母忧。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。